Ekspeditionsord
Ekspeditonsord (på engelsk: procedure words (forkortet til prowords) er ord eller sætninger som bruges inden for radiotelefoni, der bruges til at lette kommunikationen ved at formidle information i et forkortet standard verbalt format. Ekspeditionsord er "stemmeversioner" af de meget ældre tegn for morsekode ekspeditionsord, som først blev udviklet i 1860'erne til morse-telegrafi, og deres betydning er identisk.

Eksempler

Her er... 
Dette kald er fra den station, hvis markering umiddelbart følger. For klarhedens skyld bør den kaldede station navngives før den station, der kalder. Således, “Victor Juliet nul, HER ER Golf Mike Oscar tre..." eller for kortheds skyld "Victor Juliet nul, Golf Mike Oscar tre, Modtaget, SLUT". Aldrig "HER ER er GMO3 der kalder VJ0". Den engelsk sætning er “THIS IS”.

Kom og Klar 
Kom betyder, at vagtcentralen melder klar til at modtage melding: “Charlie 16-05, KOM”. 

Ekspeditionsordet “Klar”, som er et lignende synonym, bruges ikke til at henvise til vagtcentralen, men at man er ikke er optaget af en anden opgave og klar til en melding/ny tur. Således, “Charlie 16-05 (modtager) KLAR, Charlie 16-09 (afsender). Skift”.

Plus 
Plus betyder, at man kan se nogen, “Jeg har PLUS på tyven”. Hvis man har tabt vedkommende af syne, siger man “Jeg mistede PLUSSET”.

Skift/Skifter 
SKIFT, eller SKIFTER betyder “Jeg er færdig med mit kald til dig, og et svar er nødvendigt”.

Slut 
"Jeg er færdig med mit kald til dig, og der kræves eller forventes intet svar."

Modtaget/Signal forstået 
"Jeg har modtaget og forstået din sidste transmission, radiocheck er HØJT OG TYDELIGT." Det engelske ekspeditionsord er “roger”.

Indforstået 
"Jeg har forstået ordren og iværksætter den." Den bruges ved modtagelse af en ordre. Det engelske ord er “Wilco”, som betyder “will comply”.

Jeg gentager eller Gentager 
“Jeg gentager min sidste melding til dig”.

Gentag 
"Jeg har ikke forstået din besked, GENTAG.” På engelsk hedder det “Say again”.

Vent slut 
"Jeg skal holde pause i mere end et par sekunder. Jeg kalder tilbage til dig."

Referencer 
Ordklasser
Amatørradio

Radio